Kwaku Ampratwum-Sarpong

Wɔatwerɛ nsɛm wei ɛwɔ Asante kasa mu

Kwaku Ampratwum-Sarpong yɛ Ghana amanyɔni ne Mmarahyɛ Badwa a ɛtɔ so nson (7) a ɛwɔ Ghana Amansin a ɛtɔ so anan (4) ne Mmarahyɛ Badwa a ɛtɔ so awɔtwe (9) a ɛwɔ Ghana Amansin a ɛtɔ so anan (4) no muni a ogyina Mampong Mmrahyɛbadwam mpɛsoa ananmu wɔ Ashanti Mantam mu wɔ Ɔman Ho Dɔ Kuo Foforɔ (New Patriotic Party) no tekiti so. Mprempren ɔyɛ Ɔsoafo Abadiakyiri a ɔhwɛ Amannɔne Nsɛm ne Mpɔtam Nkabom so (Deputy Minister for Foreign Affairs and Regional Integration).

 Ne mmofrase abrabɔ ne nhomasua 
Wɔwoo Kwaku Ampratwum-Sarpong wɔ Ɔpɛpɔn bosome da a ɛtɔ so awɔtwe (8), afe 1958, wɔ Mampong wɔ Ashanti Mantam mu. Ɔwɔ post graduate abodin krataa wɔ Adan Ho Nsɛm mu (post graduate diploma in Housing Management) wɔ Westminster Suapɔn mu (University of Westminster), London. Ɔkɔɔ ne mfitiaseɛ adesua wɔ Ghana Suapɔn (University of Ghana) mu baabi a onyaa B.A.(Hons) abodin krataa (B.A.Hons Degree). Ɔsan nso wɔ adwumayɛfoɔ adansedie krataa a ɛkɔ anim (advanced executive certificate) a ɛfiri Sukuu a Wɔawie a Ɛhwɛ Aban ne Akannifo So (Graduate School of Governance and Leadership) a ɛwɔ Nkran (Accra), Ghana. Ampratwum-Sarpong nso yɛ Asoɛe a Wɔagye atom a ɛhwɛ Adan ne Akwankyerɛfo Asoɛe (Chartered Institute of Housing and the Institute of Directors) a ɛwɔ United Kingdom no muni a ɔka ho.

 Adwuma 
Kwaku Ampratwum-Sarpong yɛ Ɔpanin Abadiakyiri (Deputy High Commissioner) wɔ Ghana Amannɔne Nsɛm Ho Dwumadibea (Ghana's Foreign Affairs Ministry) firi afe 2006 kosi afe 2009 na ɔsan nso yɛ Ghana-India Adwumayɛ Nkitahodiɛ (Ghana-India Business Network), Nkran (Accra) no kwankyerɛfoɔ panin (executive director). Ɔyɛ Amannɔne Nsɛm Boayikuw a ɛwɔ Mmarahyɛ Badwa (Foreign Affairs Committee in Parliament) no mu no Titenani Abadiakyiri (Vice Chairman). Ansa na ɔrekɔ amanyɔsɛm mu no, na Ampratwum-Sarpong yɛ ɔfa som adwuma sohwɛfo (divisional service manager) wɔ Hanover wɔ Hackney Ltd, UK firi afe 2002 kosi afe 2005. Efi afe 1991 kosi afe 2002 wɔ London Brough of Hackney, UK no, na ɔsan yɛ ɔfa som adwuma sohwɛfo (divisional service manager). Efi afe 1990 kosi afe 1991 na ɔyɛ adwumayɛfo panyin (senior administration officer) wɔ London Brough of Lambeth, UK.

 Amanyɔsɛm 
Ɔyɛ Ɔman Ho Dɔ Kuw Foforɔ (New Patriotic Party) no muni na ɔyɛ mmarahyɛbadwani ma Mampong Mmrahyɛbadwam mpɛsoa. Odii nkonim wɔ mmarahyɛ badwa atenaeɛ maa Mampong Mmrahyɛbadwam mpɛsoa no mu wɔ afe 2016 abatoɔ no mu a onyaa amba 36,532 wɔ abatoɔ 48,085 a ɛfata a wɔtoeɛ no mu. Mohammed Kojo Aboasu a ofi Ɔman Demokrasi Nhyiam Kuw (National Democratic Congress), Rebecca Otum a ofi Nnipa Ɔman Ho Dɔ Kuw (People’s Patriotic Party), Osei Kofi Edward Adepa a ofi Nkabom a ɛkɔ Anim Kuw (United Front Party), Ahmed Ibraham Saleh a ofi Nnipa Ɔman Nhyiam Kuw (People’s National Convention), Christopher Adansi Bona a ofi Nhyiam Nnipa Kuw (Convention People’s Party), ne Richmond Akuoko a ofi Nnipa Kuw Kɛse a Wɔaboaboa Ano (Great Consolidated People’s Party) na wɔyɛɛ saa afoforo a wɔpɛ sɛ wɔyɛ saa. Ɔsan dii nkonim wɔ mmarahyɛ badwa atenaeɛ mu maa Mampong Mmrahyɛbadwam mpɛsoa no wɔ afe 2020 abatoɔ no mu a onyaa amba 36,159 a ɛyɛɛ abatoɔ a ɛfata a wɔtoeɛ no mu 69.8%. Frank Amoakohene a ofi Ɔman Demokrasi Nhyiam Kuw (National Democratic Congress) nyaa amba 14,070 a ɛyɛɛ abatoɔ a wɔtoo no nyinaa mu 27.2% bere a Bright Adomako, a ɔde ne ho kandifoɔ no nyaa amba 1,576 a ɛyɛɛ abatoɔ a wɔtoeɛ nyinaa mu 3%.

 Boayikuw ahorow 
Ɔyɛ Aguadi (Trade), Nnwuma (Industry) ne Nsrahwɛ (Tourism) Boayikuw (Committee ) no muni na ɔsan yɛ Bɔgyete Boayikuw Titiriw (Special Budget Committee) no muni.

 N'abrabɔ mu nsɛm 
Waware na ɔwɔ mma baasa (3). Kwaku Ampratwum-Sarpong yɛ Kristoni. Ɔpɛ mpataayi (fishing), bɔɔlbɔ hwɛ (watching football), akenkan (reading) ne tete nnwom a otie (listening to classical music).

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2017–2021